पाएं अपने शहर की ताज़ा ख़बरें और फ्री ई-पेपरडाउनलोड करें
तीन दिन बाद राेडवेज ने यात्रियाें की सुविधा के लिए कुछ स्थानाें तक बस सेवा शुरू की है, जिनके कुछ ही समय निर्धारित किए गए हैं। गुरुवार काे पहले दिन एक दर्जन बसाें काे विभिन्न स्थानाें के लिए रवाना किया। काेविड के नियमाें के अनुसार किसी रूट के लिए 20 सवारी हाेती है बस सेवा चलाई जा रही है। प्रत्येक बस चार चार चक्कर लगाएगी।
रोडवेज ने गुरुवार को उन रूटों पर बसों का आवागमन स्थानीय रूटों पर शुरू किया है ताकि गांवों में आने जाने वाले यात्रियों को परेशानी का सामना न करना पड़े। बस सेवा नहीं होने से ग्रामीणों को ही नही कर्मचारियों व नागरिकों को भी अनेक प्रकार की समस्याओं का सामना करना पड़ता था।
इस समय अधिकांश कर्मचारी या अधिकारी शहर से गांवों में या गांवों से शहर के लिए आते जाते हैं। इनमें अधिकांश कर्मचारी सरकारी व बैंक कर्मचारी होते हैं ताकि वे गंतव्य स्थल पर पहुंच कर ड्यूटी कर सके। बस सेवा के चलने से लोगों को विशेष कर उन लोगों को राहत मिलेगी जिन्हें दवाई आदि या अन्य जरूरी सामान के लिए शहर आना जाना पड़ता है।
इन रूटों के लिए चलाई गई बस सेवा
भिवानी से हांसी, राेहतक, लोहारू, जींद, तोशाम व दादरी के लिए बस सेवा शुरू की गई है। हालांकि बसों के समय का निर्धारण नहीं किया गया है लेकिन सुबह से उक्त बूथों पर बस सेवा लगा दी जाएगी। 20 सवारी होते ही बसों को रवाना कर दिया जाएगा। शुरूआत में सभी रूटों पर दो दो बसों की शुरूआत की है। इनमें प्रत्येक बस चार चार चक्कर लगाएगी।
पूरे जिले को कवर करेंगे रूट : बसों के रूट इस तरह से निर्धारित किए गए हैं कि अधिकांश गांवों के लिए बस सेवा उपलब्ध हो जाएगी। अगर कोई गांव इस रूट से छूटेगा तो उसकी अपने गांव से दूरी दो या ढाई किलोमीटर की ही रहेगी।
आज से बहल और महम के लिए भी चलेंगी बसें
बसों में 20 यात्री भी मिले तो शुक्रवार से महम व बहल के लिए भी बस सेवा शुरू कर दी जाएगी। इन दोनों रूटों पर बसें शुरू होने के बाद जिले के लगभग सभी गांव बस सेवा की पहुंच में आ जाएंगे। इस संबंध में कार्यरत संस्थान प्रबंधक इंद्रसिंह ने बताया कि इन रूटों पर आज से बस सेवा शुरू की है। पूरी तरह से कोविड के नियमों की पालना की जा रही है।
20 सवारी होते ही बस को चला दिया जाएगा। गुरुवार को यात्री अपेक्षाकृत कम ही रहे। सुबह दस बजे तोशाम के लिए गई बस में तो मात्र दस ही यात्री थे। बसें न चलने से यात्रियों को काफी परेशानी हो रही थी। शुक्रवार से बहल व महम के लिए भी बस सेवा शुरू की जा सकती है बशर्ते यात्री उपलब्ध हुए तो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn